Qorti ta' l-Appell (Kompetenza Inferjuri) 7 ta' Novembru 2016. Permezz t'avviż tat-2 ta' Mejju 2011. Michael Larsson talab lit-Tribunal Għal Talbiet tal-Konsumatur, jikkundanna lill-konvenuti jħallsuħ €2,170 għal xogħol difettuż ezegwit f'penthouse numru 7 Blokk A, Triq il-Gidwed, Paceville, San Ġiljan li xtara mingħandhom. Il-konvenuti wieġbu li : (i) it-Tribunal mhux kompetenti rationae materiae billi Bonnie Ltd itrasferiet l- appartament fi stat finished u għalhekk ma teżistix relazzjoni ta' kummerċjant u konsumatur. (ii) Vincent Magro Parnis m'huwiex leġittimu kontradittur. Din l-eċċezzjoni ġiet irtirata wara li l-attur irtira t-talba fil-konfront tiegħu, u t-Tribunal illiberah mill-osservanza tal-ġudizzju1. (iii) l-attur messu għamel l-azzjoni għal difetti moħbija, mhux dik li fetaħ. (iv) it-talbiet huma infondati fil-fatt u fid-dritt. (v) it-talba hi esaġerata u sta għall-attur iġib prova tad-danni li jgħid li sofra. B'sentenza tat-23 ta' Jannar 2012 it-Tribunal ċaħad l-ewwel eċċezzjoni u ddikjara ruħu kompetenti rationae materiae.2 B'sentenza tat-12 ta' Mejju 2015 it-Tribunal laqa' t-tielet eċċezzjoni u għalhekk ċaħad it-talba. L-attur appella mis-sentenza, bl-aggravju li: (i) il-bażi tat-talba hi li sar xogħol mhux skont is-sengħa u l-arti, u mhux dwar difett moħbi. (ii) m'hemmx għalfejn ikun hemm kawżali preċiża quddiem it-Tribunal. 20(1) tal-Att, L-appellati ppreżentaw risposta tal-appell li fiha ssottomettew li: (i) it-Tribunal ma jistax jiskarta għal kollox il-liġi sostantiva. (ii) it-trasferiment ta' proprjeta` mhijiex transazzjoni bejn konsumatur u negozjant ta' "oggett" li għaliha japplikaw id-disposizzjonijiet tal-Att dwar l- Affarijiet tal-Konsumatur. Skont ikollu ġurisdizzjoni "meta t-talba jkollha x'taqsam ma', toħroġ minn jew tkun dwar, sew direttament sew indirettament (a) ix-xiri jew kiri minn konsumatur ta' oġġetti mingħand kummerċjant; (b) l-għoti ta' servizzi minn kummerċjant lil konsumatur. "Oġġett" hu definit mill-artikolu 72 bħala "kull biċċa proprjeta` mobbli li tkun tanġibbli". (iii) kuntrarjament għal dak li jingħad fir-rikors tal-appell, l-esponenti ma kinux obbligaw ruħhom li "jagħmlu u jispiċċaw" xi xogħlijiet u l-ebda wegħda ma saret dwar xi xogħlijiet, liema xogħlijiet kienu tlestew qabel il- pubblikazzjoni tal-kuntratt. (iv) fil-mertu, ma tressqux provi sodisfaċenti. Il-bejgħ tal-penthouse sar permezz t'att tan-nutar Remigio Vella Jones Randon tat- 30 t'April 20083. Skont il-kuntratt, l-appartament inbiegħ shell-form bil-prezz ta' €151,875.14. Fl-istess kuntratt ġie stipulat li kellhom isiru ancillary works fil-common parts. Xogħlijiet li ma jiffurmawx parti mit-tilwima bejn il-partijiet. Robert Magro Parnis rappreżentant tas-soċjeta` konvenuta xehed li minkejja dak li jingħad fil-kuntratt, il-post kien "furnished" (recte: "finished") qabel il- pubblikazzjoni tal-kuntratt. Wara l-kuntratt kien hemm xogħlijiet żgħar li saru skont kif stipulat fil-kuntratt4. Rappreżentant ieħor tas-soċjeta` konvenuta, Vincent Magro Parnis, ukoll xehed li l-appartament inbiegħ finished. L-attur xehed li dakinhar tal-kuntratt, l-appartament kellu l-madum, plumbing u elettriku, l- aperturi esterni, u l-ħitan imkaħħlin. Tpoġġew ukoll uħud mill-aperturi nterni. Mhux ċert jekk it-tieni kamra tal-banju kinitx lesta. Ma jiftakarx meta daħal fl- appartament. Jgħid li żamm somma żgħira tal-flus sakemm tlesta. pero` li huwa żbaljat għaliex fil-kuntratt, paragrafu 15, hemm imniżżel li l- prezz qiegħed jitħallas kollu. Fil-kuntratt jinghad li thallas il-prezz. Konsiderazzjoni. Quddiem it-Tribunal is-soċjeta` appellata eċċepiet in-nuqqas ta' kompetenza rationae materiae5, u reġgħet tenniet l-istess fir-risposta tal-appell fejn sostniet li skond l-Artikolu 20(1) tal-Kap. 378, it-Tribunal ikollu ġurisdizzjoni fejn it-talba jkollha x'taqsam ".… (a) ix-xiri jew kiri minn konsumatur ta' oġġetti mingħand konsumatur; (b) l-għoti ta' servizzi minn kummerċjant lill-konsumatur" Fil-fehma tal-esponenti l- bejgħ ta' immobbli ma jista' qatt jiġi kkunsidrat bħala bejgħ ta' oġġett u li għalhekk it-Tribunal ma kellu qatt jikkunsidra t-talba tal-appellant Larsson. Dan huwa fil-fatt regolat bl-Artikolu 72 li jfisser 'oġġett' bħala 'kull biċċa proprjeta mobbli li tkun tanġibbli"6. Madankollu s-sentenza tat-23 ta' Jannar, 2012 ma gietx appellata. Ghalkemm fit-tweġiba l-appellati reġgħu pproponew argumenti dwar din il-materja, fit-tweġiba tal-appell ma sarx appell inċidentali mis-sentenza preliminari. Tant hu hekk li ma saret l-ebda talba sabiex din il-qorti thassar is-sentenza preliminari tat- 23 ta' Jannar 2012. Fil-parti 'konkluzjoni' tat-twegiba tal-appell intqal biss: "Ghal dawn ir-ragunijiet hija l-fehma tal-esponenti illi din l-Onorabbli Qorti ghandha tichad l-appell intavolat minn Michael Larsson filwaqt li tikkonferma in toto s-sentenza appellata tat-Tribunal tal-Konsumatur tat-12 ta' Mejju, 2015." Ladarba ma sarx appell mis-sentenza tat-23 ta' Jannar 2012, din il- qorti trid tiddeciedi in konformita' ma dak li gie deciz f'dik is-sentenza. Fis-sentenza preliminari tat-23 ta' Jannar 2012 it-Tribunal iddeċieda li: Il-kuntratt ta' bejgħ ma kienx jinkludi x-xogħol ta' finishing fl- appartament ġialdarba l-bejgħ kien penthouse u garaxx, ġebel u saqaf. Ix-xogħlijiet jidher li kienu l-oggett ta' appalt li jaqa' barra mill- kuntratt ta' bejgħ. 5 L-eċċezzjoni kienet taqra: "Fl-ewwel lok u preliminarjament, dan it-Tribunal m'għandux il- kompetenza li jisma' u jiddeċiedi kwistjonijiet ta' din ix-xorta stante li s-socjeta Bonnie Ltd ttrasferiet lil Michael Larsson appartament fi stat finished u għalhekk ma teżistix relazzjoni ta' kummerċjant u konsumatur." 6 Ara fol. 16 tal-atti tal-appell. Il-ftehim dwar ix-xogħlijiet li kellhom isiru fil-penthouse m'humiex bejgħ imma servizz. Mid-definizzjoni tal-kelma servizz kif inhi fil- Kap. 378, l-ilmenti tal-attur li għandhom x'jaqsmu mal-appalt jaqghu fil-kompetenza tat-Tribunal. Min-naħa l-oħra fis-sentenza tat-12 ta' Mejju, 2015 it-Tribunal qal: "L-intimat fost l-eċċezzjoni tiegħu eċċepixxa illi din l-azzjoni mhix proponibbli stante li messu għamel din il-kawża għal difetti moħbija u mhux ghad-danni. It-Tribunal, wara li sema' lill-partijiet u wara li sema' lix-xhieda kollha, u wara li ra s- sottomissjonijiet u wara li ra l-punti legali, jikkonkludi li skond sentenzi tal-Qorti ta' Malta din l-azzjoni mhix proponibbli ghax ir-rikorrenti jmissu ntavola jew azzjoni reivindicatoria (recte, redhibitoria) jew azzjoni aestimatoria, li f'dan il-kaz ma talabx hekk imma talab biss danni." Fil-fehma tal-qorti, dak li qal it-Tribunal fis-sentenza tat-12 ta' Mejju, 2015 m'huwiex kompatibbli ma' dak li ġie deċiż fis-sentenza preliminari. Fl-ewwel sentenza tal-kompetenza minħabba li l-ilment tal-attur ma kellux x'jaqsam mal-bejgħ iżda mas- servizz li tat is-soċjeta konvenuta. Fis-sentenza finali t-Tribunal ma kellux jiddeċiedi b'mod li jmur kontra r-raġunament u dak li ġie deċiż fis-sentenza tat-23 ta' Jannar, 2012. Din il-qorti għandha quddiemha sentenza tat-Tribunal: i. Tat-23 ta' Jannar 2012, li tgħid li t-Tribunal għandu l- kompetenza biex jisma' u jiddeċiedi l-kawża minħabba li l-ilment tal-attur jirrelata ghall-kuntratt ta' appalt. Tat-12 ta' Mejju 2015, li tgħid li l-attur kellu jipproponi kawza għal difetti moħbija u mhux għad-danni. t-Tribunal ċaħad l-eccezzjoni Hu evidenti li t-Tribunal skarta għal kollox dak li qal fis-sentenza tat-23 ta' Jannar, 2012. Ħaġa li ma setatx issir. Kawża għal difetti moħbija m'għandhiex x'taqsam ma' kawża bażata fuq kuntratt ta' appalt. Id- deċiżjoni tat-12 ta' Mejju, 2015 kellha tkun kompatibbli ma' dak li ngħad u ġie deċiż fis-sentenza tat-23 ta' Jannar, 2012. Ladarba m'hijiex, il-qorti m'għandhiex triq oħra għajr li tħassarha u tiddeċiedi dwar it-talba (artikolu 22(4) tal-Kap. Għal dawn il-motivi tilqa' l-appell u: Tħassar is-sentenza tat-12 ta' Mejju 2015. Tiċħad it-tielet eċċezzjoni tal-konvenuti. Il-kawża tibqa' differita sabiex isiru sottomissjonijiet dwar il- meritu (artikolu 22(4) tal-Att dwar l-Affarijiet tal-Konsumatur, Kap. 378). Spejjeż tas-sentenza tat-12 ta' Mejju, 2015 u tal-appell a karigu tal- appellati.